Цицељ

Цицељ е планина во источниот дел на Босна и Херцеговина. Највисокиот врв на планината се наоѓа на 1432 м надморска височина. Планинскиот предел Цицељ е заштитено природно подрачје. Припаѓа на општината Чајниче и се наоѓа на територијата на Република Српска.

 Релјеф 
Телото на планината е пошироко во северниот дел, а потесно во јужниот дел. Цицељ е странична антиклинала на сртот Ковача (кој се протега во правец исток-запад), од кој „излегува“, надвиснувајќи се над засечената клисура Јањина. Крилата на антиклиналот Цицељ се многу стрмни, особено на северозападната и северната страна, каде што наклонот достигнува високи вредности (>60º). Најниската точка се наоѓа во северозападниот дел и изнесува 768 м. Највисока точка е врвот Стражица (1432 м). Останатите врвови се пониски: Тројан (1337 м), Цицељ (1281 м) и Орловица (990 м).

 Клима 
Регионот на Цицељ спаѓа во планинска клима. Се одликува со ниски температури, ветрови, зголемена влажност на воздухот, поголемо количество на врнежи во текот на целата година и намалено количество прашина и бактерии. Медитеранските влијанија не допираат до ова подрачје, па летата се постудени и повлажни, а зимите се постудени и посуви. Просечната годишна температура е пониска од 8°C. Најтоплиот месец има просечна температура пониска од 18°C, а најстудениот (јануари) понизок од -4°C. Количината на врнежи се зголемува со надморска височина.

 Флора 
Флората на Цицељ и неговата околина е целосна непозната во светот на науката. Систематски истражувања во оваа област никогаш не се направени. Во две одвоени екскурзии било извршено прелиминарно истражување на областа Цицељ. Пронајдени се бројни природни реткости и исклучителна флористичка разновидност. Во областа на истражување биле регистрирани вкупно 513 видови на васкуларни растенија.

 Галерија 

 Надворешни врски 
 Биолошка разновидност на Цицељ кај Чајничка област
Категорија:Планини во Република Српска